open-index/open-wikipedia-markdown huggingface dataset:
Moshe ben Maimon (Rambam)

**Moshe ben Maimon**, konosido komo **Maimonides** (1135, Kordova - 1204, El Kayro) fue el mediko, rabino i filozofo djudio mas famozo de la Edad Media.

Nasio en la kapital de Al-Andalus, es dezir, Kordova, el 30 de Marso de 1135, en una emportante famiya de djuzgos rabinos. En la su chikez inisio los sus estudios biblikos i del Talmud, má en 1148 por modre la intoleransia almohade la su famiya izo pareser la su konversion al Islam i trokó akorruto de kaza. Bivió en la sivdad de Almeria, ande refujio en la su kaza a su maestro Averroes asta irse a Fez con los sus ijos enel anyo 1160. Ayi bivió solo durante sinko anyos ma dempues, por modre la intoleransia almohade otra vez, se fue unos mezes a Palestina i finalmente a Ayifto.

## Enlasos eksternos

* Maimonides: Vida y Obra - Teksto en ladino

Kateggoría:Vikipedya:Artikolos kon grafia ladina
Katēggoría:Espanyoles
Katēggoría:Hahamim
Kateggoría:Sefaradim‎
Almeria

**Almeria** (en espanyol *Almería*) es una sivdad de la komunidad otonoma de Andaluziya, Espanya, i kapital de la provinsia omonima. Tiene una povlasion de 194 515 avitantes.

Kateggoría:Vikipedya:Artikolos kon grafia ladina
Kateggoría:Belediyes de Andaluziya
Kateggoría:Lokalidades de Andaluziya
Kateggoría:Lokalidades kon mas de 100.000 moradores
Granada

**Granada** es una sivdad en el sud de Espanya, i kapital del vilayet omonimo.

## Akodros
### Sivdades ermanadas
*  Aix-en-Provence, Fransia
*  Belo Horizonte, Brasil
*  Friburgo, Almania

## Atamientos eksternos
* The Jewish History of Granada

Kateggoría:Vikipedya:Artikolos kon grafia ladina
Katēggoría:Belediyes de Andaluziya
Kateggoría:Lokalidades de Granada
Kateggoría:Lokalidades kon mas de 100.000 moradores
Kateggoría:Lokalidades kon asentamientos sefaradis
Huelva

**Huelva** es un belediye andaluz del vilayet de Huelva. Es kapitala del vilayet omonimo, konta kon 150000 avitantes.

## Ver endemas
* Andaluziya

## Referensias


Kateggoría:Vikipedya:Artikolos kon grafia ladina
Katēggoría:Belediyes de Andaluziya
Kateggoría:Lokalidades de Huelva
Kateggoría:Lokalidades kon mas de 100.000 moradores
Poeziya

**Poeziya** o **poezia** (del grego *&#960;&#959;&#943;&#951;&#963;&#953;&#962;* 'kreasion' < *&#960;&#959;&#953;&#941;&#969;* 'krear') es un djenero literario en ke es mas emportante la ermozura del lashon ke la su sinyifikasion.

Kateggoría:Vikipedya:Artikolos kon grafia ladina
Kateggoría:Vikipedya:Artikolos kon varias grafias
Muzeyo maritimo, fluvial i de portos de Rouen

El **Muzeyo maritimo, fluvial i de portos de Rouen** (en lingua fransesa **Musée maritime, fluvial et portuaire de Rouen**) es un muzeyo ke amostra la del porto de Rouen i la navegasyon por la mar. El muzeyo se topa enel angar 13, el kualo era uzado por la kompanyia Schiaffino para guadrar vino fina la anyada de los '70.

## Atamientos eksternos

* Primera Oja del Muzeyo 

Kateggoría:Muzeyos
Kateggoría:Rouen
Kateggoría:Fransia
Bogotá

**Bogotá** o **Bogota Distrito Kapital** es la kapital i la sivdad la mas grande de Kolombia, kon un povlasion de 9 milyones de avitantes, tambien es la sivdad kapitala del departamento de Cundinamarca. Es el sentro ekonomiko, politiko y kulturalo del payis, siendo uno de los grandes sentros urbanos latinoamerikanos de emportansia. 

En 1999 la sivdad tenía 6.276.000 avitantes, en 2005 unos 9 milyones, y en 2016 unos 9.740.000 avitantes. 

## Etimolojia
El nombre de **Bogotá** proviene del biervo chibcha; *Bakatá*, ke signifika "lugar fuera del kampo de trabajo". La viya hue fundada enel anyo 1538 por Gonzalo Jimenez de Quesada kon el nombre de **Santafé de Bogotá**, nombre ke aun muncha djente uza. 

## Istoria
En zonas sirkanas a Bogotá komo en Pubenza i Tocaima, se an ayado restos de erramientas cuya datasion las ubika haze por lo menos 16000 anyos, asegun durante la era del yielo. Kon el final de la glaziasión, las venyanzas de lo ke oy es Bogota komenzaron a kubrirse de vejetasion, aze aprogzimadamente 12000 anyos, el altoplano de Bogotá kedó en la zona de boske andino. Egziste evidensia de animales i megafauna, komo konejos, servos, tal vaz mastodontes y kavayos preistorikos.

En denantes, 5000 anyos komiensan a apareserse lavoros ortikolas, de alfarería y komiensa la merka del curí por ensima de los servos de grande kornamenta. Luego el curí fue domesticado por los avitantes lokales. En el anyo 500 a. C., ya estava muy difundido el kultivo del zarzavates komo el maiz. Azia el anyo 800 de la era aktuala, los muiscas (puevlo indijena más emportante de la famiya chibcha) avitaban la zona, komo resultado de una migrasión de orijen chibcha, prosedente de otro territorio (probablemente venidos desde Amerika Sentrala), asegun se misturaron kon morantes de esta rejion.

## Jeografia
Bogotá topa al norte del distrito kapitalo, konta kon una superfisie de 64 km² de territorio. La kavesera del belediye es el kazal de Bogotá, i topa al norte kon el departamento de Cundinamarca, al sud kon el belediye del Huila, al sudeste ay frontiera kon el departamento de Meta, al este kon el belediye de Meta i al oeste kolinda kon el departamento de Cundinamarca.
## Klima
El klima es luvyoso i frio. Por toda la sivdad la temperatura es basha, pero nunca hay inyeve. La temperatura promedio es de 14 grados celsius, llegando a veces a subir hasta los veinte hasia el mediodia, i por las noches puede llegar a bashar hasta 8 o 7 grados, sobre todo en la madrugada. 

Hay dos temporadas luvyosas, una de marso a junio i la segunda de sietembre a disiembre. Los otros mezes del anyo se konsideran temporada seka.

## Akodros
### Sivdades ermanas
La sivdad de Bogotá es ermanada kon las sigientes sivdades:

## Ver endemas
* Kolombia

## Referensias

## Atamientos eksternos
* Pajina ofisiala 

Kateggoría:Vikipedya:Artikolos kon grafia ladina
Katēggoría:Lokalidades de Kolombia
Katēggoría:Sivdades kapitalas
Kateggoría:Lokalidades kon mas de 5.000.000 de moradores
Santiago de Compostela

**Santiago de Kompostela** es la sivdad kapitala de la Komunidad Otonoma de Galizia en Espanya. Es un importante sentro de peregrinazion katoliko. La UNESCO deklaró en la anyada de 1985 la sivdad vieja de Santiago komo Erensia de la Umanidad; oy endiya, la sivdad aze parte de la Organizasion de Sivdades de la Erensia de la Umanidad.

## Etimolojia
El nombre de **Compostela** proviene de los biervos latinos; *campus stellae* ke en ladino sigknifika **Kampo de estreyas**.

## Sivdades Ermanas
*  Santiago de Querétaro, Meksiko
*  Santiago de Kuba, Kuba

## Atamientos eksternos

Kateggoría:Belediyes de Galizia
Katēggoría:Lokalidades de Galizia
Kateggoría:Lokalidades kon mas de 50.000 moradores
Vigo

**Vigo** es la sivdad mas grande de Galizia i la maior de Espanya sin rango de kapital de provinsia.
Esta banyado por el Oseano Atlantiko. Tiene 299.088 habitantes (1 de Jenero de 2010)
Su ekipo de futbol es el Kelta de Vigo

Kateggoría:Belediyes de Galizia

Kateggoría:Lokalidades kon asentamientos sefaradis
Pontevedra

Kapital del vilayet del mismo nombre. Se topa en el noroeste de Espanya i perteneze a Galizia. 

Kateggoría:Vikipedya:Artikolos kon grafia ladina
Kateggoría:Belediyes de Galizia
Katēggoría:Lokalidades de Galizia
A Cañiza

**A Cañiza** (en kastilyano; *La Cañiza* y en gayego; *A Cañiza*), es un belediye del sud del vilayet de Pontevedra i kapitala dela komarka del Paradanta. La Cañiza tyene un povlasion i 5.230 avitantes moran en esta viya, asegun el INE en 2015.

## Jeografia
Topa al sud de Galizia.

## Ver endemas
* Galizia

## Referensias

## Atamientos eksternos

Kateggoría:Belediyes de Galizia

Kateggoría:Lokalidades de Galizia
Kateggoría:Lokalidades kon mas de 1.000 moradores
Oseano Atlantiko

El **Oseano Atlantiko** es una ekstensión de agua salada de 80 milyones de km². Separa los kontinentes de Amerika al oeste, de los de Evropa i Afrika al este. De norte a sur va dende un polo al otro en forma de "S" i okupa aproksimadamente el 20% de la superfisie de la Tierra.

El nombre de este oseano proviene de la Mitolojiya Griega i hase referensia a Atlas, un de los Titanes

Katēggoría:Jeografia
Valensia (vilayet)

La **provinsia de Valensia** es una provinsia de la Komunidad Otonoma de Valensia, Espanya. Su kapital es Valensia.

Kateggoría:Vikipedya:Artikolos kon grafia ladina
Kateggoría:Vikipedya:Artikolos kon varias grafias
Ourense

**Ourense** es la kapital del vilayet omonimo, en Galizia, (Espanya).

Kateggoría:Vikipedya:Artikolos kon grafia ladina
Katēggoría:Lokalidades de Galizia
Valeixe (Galizia)

**Valeixe** es una de las parrokias ke forman el belediye de A Cañiza, en Galizia aya en Espanya. Ay aki una povlasion de 907 moradores.

Kateggoría:Vikipedya:Artikolos kon grafia ladina

Kateggoría:Lokalidades de Galizia
Kateggoría:Lokalidades kon menos de 1.000 moradores
John Ronald Reuel Tolkien

**John Ronald Reuel Tolkien** mas konosido komo **J. R. R. Tolkien** (n. 3 de Jenero de 1892, en Bloemfontein, Sudafrika- † 2 de Sietembre de 1973, en Oxford, Inglaterra), es el nombre del eskritor de las ovras de fantasiya eroika El Sinyor de los Aniyos i El Hobbit. Es konsiderado el *padre de la literatura modérna de fanstasiya* Enel anyo 2008, el djurnal *[[The Times]]* izo públika su lista de «Los 50 eskritores británikos más grandes desde 1945», en la kuala aparese en el lugar N° 6.

## Referensias


Katēggoría:Eskritores
Katēggoría:Kultura
Katēggoría:Mitolojiya
מאטימאטיקה

מאטימאטיקה

**מאטימאטיקאס** (דיל גריגו μάθημα, máthema: סינסיה, קונוסימיאינטו, אפּרינדיזאג'י, μαθηματικóς, מאתימאטיקוס: אמאנטי דיל קונוסימיאינטו) איס לה סינסיה קי איסטודיה לאס פרופיאידאדיס די לוס אינטיס אבסטראקטוס, קומו לוס נומירוס, פיגוראס ג'יאומיטריקאס אי סימבולוס, אי סוס רילאסייוניס.

לאס סינסיאס איזאקטאס או מאטימאטיקאס סי קאראקטיריזאן אנטי טודו פּור סו איקסיקינסיה די קלארידאד (לוס קונסיפּטוס אן די דיפינירסי) אי סו אקסיקינסיה די ריגור (לאס אפירמאסייוניס אן די פרובארסי קון און רשזונאמיאינטו פואירה די טודה דודה).

לה גריסיה קלאסיקה דיסקוב'ריאו אי קידו פאססינאדה אנטי לה פוסיבילידאד די טאל קונוסימיאינטו, קויו מאז קלארו איקספונינטי אירה לה ג'יאומיטריה, איל איסטודיאו די לאס רילאסייוניס מיטריקאס קי סי דאן אין לאס פיגוראס פּלינאס אי איספיסייאליס.  אין לוס אילימינטוס די איאוקלידיס איל גיניאו גריאיגו אלקאנזו א דיסאררוייאר, פארטיאינדו אוניקאמינטי די סינקו פּוסטולאדוס, אונה אינגינטי קאנטידאד די קונוסימיאינטוס ג'יאומיטריקוס אי אלגונוס ריסולטאדוס פונדאמינטאליס די אריטמיטיקה.  דיסדי אינטונסיס איל מיטודו אקסיומאטיקו איס איל אידיאל דיל סאב'יר מאטימאטיקו.

אין סיגלוס פּוסטיריאוריס איל אמביטו די לאס מאטימאטיקאס סי פואי איקסטינדיאינדו קון איל אלגיברה (נומירוס ניגאטיב'וס אי קאלקולו סימבוליקו) אי סוב'רי טודו קון איל דיסקוב'רימיאינטו פּור ליבניז אי ניאוטון דיל קאלקולו אינפיניטיסימאל, ב'ירדאדירה ג'וייה די פיקונדידאד אינאגוטאבלי קי פּיניטרה אין איל קוראזון די לאס מאגניטודיס ב'אריאבליס (אי פּור אייו אין לוס פינומינוס איסטודיאדוס אין פיסיקה).

מה איסטוס דיסאררוייוס נו אלקאנזארון לה קלארידאד אי איל ריגור גיסיאבליס אסטה איל סיגלו 19.  סיגלו דונדי לה קולטורה אלימאנה, קון גאוס אין קאב'יסה, דיסקוב'רי קי קין קאדה אובג'יקטו מאטימאטיקו סובייאסי אונה איסטרוקטורה קוייו איסטודיאו אי קונוסימיאינטו איס לה קלאב'י די סו קומפּרינסייון, דג'וגאנדו לאס פּרופּיאידאדיס פורמאליס אי קואליטאטיב'אס און פּאפּיל פּריפּונדיראנטי פרינטי א לאס קואנטיטאטיב'אס.  אינטינדיאינדו אגורה לוס אקסיאומאס קומו לאס רילאסייוניס קי דיפינין לה קסטרוקטורה אין קואיסטייון, אין לוס סיגלוס 19 אי 20 סי פּרודוסי אונה פאנטאסטיקה איקספּלוסייון די לוס טימאס די אבורדאן לאס מאטימאטיקאס:  ג'יאומיטריייה, פּרויייקטיב'ה אי דיפירינסיאיל, טופּולוג'יייה, פונסייוניס די ב'אריאבלי קומפּליג'ה, גרופּוס אי אניייוס, לוג'יקה, פּרובאבילידאדיס,...

אנסי, מיאינטראס קי


Kateggoría:Vikipedya:Artikolos kon grafia ebrea
Kateggoría:Vikipedya:Artikolos kon varias grafias
Babilonia

**Babilonia** es un reyno del mundo antiko, situado en lo ke hoy okupa el paez de Irak.
Se fondo a partir de la sivdad-estado de Babilonia.

En la Biblia se dizse ke fue fondada por Nemrod, ken endemas fraguo la kula de Babel.

En ese tiempo se favlava el Akadio, yevado por las invasiones de linguas semitikas en redor del 3000 adK. Mas tarde se troko paulatinamente al sumerio.

Katēggoría:Arkeolojiya
Charles Darwin

**Charles Robert Darwin** [] (12 de Fevrero de 1809, Shrewsbury, Inglaterra, 19 de Avril de 1882, Down House, Kent, Inglaterra). Biologo britaniko. Konozido por su planteamiento de la evoluzion de las espezies mediante un lento prozeso de seleksion natural. Esto sento las bases de la Teoria de la evolucion.

Katēggoría:Biolojiya
John Wayne

**John Wayne** (26 de Mayo de 1907- 11 de Junio de 1979), era un aktor nord-amerikano, konozido komo *The Duke* (El Duke), ke komenzo en el mundo del sine en la dekada de los 20.

## Vida i Karrera

Naszido en Winterset, Iowa, komo *Marion Robert Morrison*, sus padres le trokaron el nombre a *Marion Michael Morrison*, por mordre ke kerian yamarle Robert a su siguiente hijo.
Eran presbiterianos. En 1911 se mudaron a Glendale, Kalifornia.

Katēggoría:Filmo
Kateggoría:Estadounidenses
Jaen

**Jaen** (en espanyol *Jaén*) es una sivdad de la komunidad otonoma de Andaluziya, Espanya, i kapital del vilayet de Jaen.

Kateggoría:Vikipedya:Artikolos kon grafia ladina
Kateggoría:Belediyes de Andaluziya
Kateggoría:Lokalidades de Andaluziya
Kateggoría:Lokalidades kon mas de 100.000 moradores
Haim Enrique Bejarano

**Haim Enrique Bejarano** era un haham i poeta rumano de orijin sefardi. Yegó a ser el direktor de la eskola sefardi de Bukureshti alrededor del syéklo XIX i empesijo del XX. Nasido en la sivdad bulgariana de Stara Zagora, yegó a ser myembro de la Real Akademia de la Lingua Kastilyana. Una de sus ovras mas konozidas es un poema dedikado a la lingua djudio-espanyola, presentado por el Dr. Angel Pulido, Senador del Reyno, dedikado a avrir las puertas de la rekonsiliasyon entre Espanya i los Sefardim. Este es la poeziya ke apresento a la sesyon del 13 de Novembre 1903 en el Senado Espanyol:

A ti lengwa santa
A ti te adoro                     
Mas ke a toda plata
Mas ke a todo oro,            

Tu sos la mas linda
Te todo lengwaje                                
A ti dan las siensyas
Todo el ventaje

Kon ti nos hablamos                         
Al dio de la altura                 
Patron del Universo 
I de la natura 

Si mi publo santo
El fue kaptivado 
Kon ti mi kerida
El fue konsolado

## Referensias


Kateggoría:Sefaradim‎
Kateggoría:Vikipedya:Artikolos kon grafia ladina
Kateggoría:Djudios de Rumania
Kateggoría:Djudios de Bulgaria
Bukureshti

**Bukureshti** es la kapital i la sivdad la mas grande de Rumania. La tradision konekta a Bukureshti kon el nombre de Bucur, kien era un pastor, de akuerdo kon las diferentes leyendas. Pero en verdad el nombre de Bucur es de orijen Trako-Geto-Dazio. El nombre de la sivdad en Rumano (Bucureşti) se parese a la palavra rumana "bucurie" (alegria). La viya fue elegida komo sede de la korte por del prinsipe de Valakia Vlad III i ya desde 1459 se le konozia como "La sitadela de Bukureshti".

Bukureshti no es solo kapital del pais, sino tambien es la unika sivdad avtonoma del paiz, no pertenese a un kondado.

## Jeografia
El rio de Bukureshti es el Dâmboviţa.

## Espor
Sinko klubes de futbol jugan en Bukureshti, kapital del futbol en Rumania:

El Sportul Studentesc Bucureshti

El Rapid Bucureshti

El Naţional de Bucureshti

El Steaua de Bucureshti

El Dinamo de Bucureshti

## Sivdades ermanas
*  Atina, Gresia
*  Atlanta, Estados Unidos
*  Amman, Djordania
*  Ankara, Turkiya
*  Peking, Kina 
*  Chishinau, Moldavia
*  Montreal, Kanada
*  Nikosiya, Repuvlika Kipriyota

## Referensias


Kateggoría:Vikipedya:Artikolos kon grafia ladina
Katēggoría:Sivdades kapitalas
Kateggoría:Lokalidades de Rumania
Kateggoría:Lokalidades kon mas de 1.000.000 de moradores
Lisboa

**Lisboa** es la kapital i la sivdad la mas grande de Portugal. Es la kapital mas oksidental de Evropa. La sivdad se topa al poniente del paiz, enel lugar ande el rio Tejo i el Oseano Atlantiko se unen. Lisboa no es solo sivdad kapitala del pais, sino tambien de su distrito. Dos pontes unen la sivdad kon la otra beira del rio; el Ponte 25 de Avril, aperturado en 1966 kon el nombre de Ponte Salazar i dempues renombrado kon la data de la Revolusiyon de los Klaveles, i el Ponte Vasco da Gama, aperturado en Mayo de 1998 i kon 18 km de lungo, es el mas lungo ponte de Evropa i uno delos mas lungos pontes del todo mundo.

## Kultura

La Kula de Belem es un emportante simbolo de identidad de la sivdad de Lisboa, una ovra mazala de la arkitektura, es un momumento ke apresenta el estil manuelino, hue un punto de vijilansia i um punto de referensia para los marineros. Endagora es un momumento nasionalo en kudia.

## Espor
*Tres klubes de futbol djuegan en Lisboa:
*El Sporting Clube de Portugal
*El Sport Lisboa e Benfica
*El Os Belesnenses

## Akodros
### Sivdades ermanas
La sivdad de Lisboa tiene munchas sivdades ermanas komo parte de akdros internasionales deste belediye:

## Atamientos eksternos

Katēggoría:Lokalidades de Portugal
Kateggoría:Vikipedya:Artikolos kon grafia ladina
Katēggoría:Sivdades kapitalas
Kateggoría:Lokalidades kon mas de 500.000 moradores
Kateggoría:Lokalidades kon asentamientos sefaradis
Rabino

**Rabino** (Ebreo **רִבִּי** *ribbī*; Ebreo ashkenazi i Ebreo israeli **רַבִּי** *rabbī*; en Ebreo sefaradi: **רבי**, *ribí*; en Idish, *rebbə,* i en haketia, *rebbí*) en el Djudaismo, kiere dizir **maestro** o, mas literalmente, "el grande". La palavra *rabino* deriva de la raez ebrea *rav* la kual en ebreo antiko signifika "grande" o "distinguido". En las antikas eskolas djudias se dirijian a los sabios komo רִבִּי (*Ribbi* o *Rebbi*) — en los ultimos syeklos se ha revokalizado la ekspresion a *Rabino* ("el mi maestro"). Esta ekspresion se ha usado komo titolo de respekto lentamente. El sufijo pronominal "i" ("mi") ha piedrido su signifikado por el konstante uzo del termino. Oy, un **rabino** es un haham *(sabio)* en la alaha (ley djudia) y en la interpretasion de la Tora. Tambien se aplika esta palabra al shef espiritual de una esnoga.


Kateggoría:Vikipedya:Artikolos kon grafia ladina
Yemen

**Teman** o **Yemen** (nombre ofisial en arabo: *الجمهوريّة اليمنية*) es una republika ke esta situada en la peninsula araba, en Asia Oksidentala. Es un paez del Medio Oryente, uvikado entre la Mar Kolorada, Arabia Saudi, la Mar Araba i Oman; indemas, Teman esta apartado de Afrika por el Estrecho de Bab el Mandeb, el kualo la separa de Djibouti, Somaliya i Eritrea; endemas, la isola de Sokotora en la Mar Araba es parte de Yemen, serka de la kosta de Somaliya. El su idióma ofisial es el arabo. El su presidente aktual es Ali Abdullah Saleh (en arabo علي) عبد الله صالح).

## Istoria djudia en Yemen
La istoria djudia es Yemen es grande, aunke envezes zor.

## Djudios temanim enel mundo

Yemen ha dado mushos djudios grandes al mundo, komo los kantadores Dana International, Margalit Tzan'ani, Zion Golan, Ofra Haza, Boaz Sharabi, Eyal Golan, Bo'az Ma'uda, Ishay Levi, Shimi Tavori, Ahinoam Nini (Noa) i Zohar Argov; Rav Yaacov ben Nathanael al-Fayyumi, haham konosido i protejido de Rambam; Rav Yihhyah Qafahh, fundador del movimento Dor Deah i eskritor de *Milhamot Hashem*, Rav Amnon Yitzhak, fundador del movimento de kiruv Shofar; Rav Shalom ben Yosef Shabbazi (en ebreo שלום שבזי‎, en arabo سالم الشبزي), uno de los mas grandes poetas djudios; Rav Shalom Sharabi o **Rashash**, grande Mekubal i Talmid Haham; Rav Solomon Adeni, Talmudista i eskritor de **Meleket Shelomoh** i **Dibre Emet**; la aktris Shoshana Damari; Yūsuf Dhū Nuwas, el ultimo rey Himiarita de Teman i Shahar Zubari, windsurfista ganador de una medalya de bronze en los Djuegos Olimpikos de Peking 2008.

## Atramientos eksternos

Kateggoría:Vikipedya:Artikolos kon grafia ladina
Kateggoría:Paizes
Kateggoría:Teman
Roma

**Roma** es la la kapital d'Italia i de la rejion de Lazio. Esta ubikada en las oriyas del rio Tiber. Dentro de eya se ankontra una sivdad-estado yamada la Sivdad del Vatikano o *Santa Sede*.

## Sivdades ermanas

*  Paris, Fransia es la unika sivdad ermana de Roma

**Sivdades kon akódros de kooperasion i sivdades haverim de Roma:**
*  Achacachi, Bolibia
*  Arjel, Arjelia
*  Peking, Kina
*  Belogrado, Serbia
*  Brasilia, Brasil
*  El Kairo, Ejipto
*  Cincinnati, Estados Unidos
*  Londres, Reyno Unido
*  Montreal, Kanada
*  Mueva York, Estados Unidos
*  Plovdiv, Bulgariya
*  Seul, Korea del Sud
*  Sydney, Ostralya
*  Tokio, Japon
*  Tongeren, Beljika

## Referensias




Kateggoría:Vikipedya:Artikolos kon grafia ladina
Kateggoría:Lokalidades de Italia
Katēggoría:Sivdades kapitalas
Kateggoría:Lokalidades kon mas de 1.000.000 de moradores
Amida

La **Amidá** (en ivrit: **תפילת העמידה**, *Tefilat aAmidá*, "El arrogamiento de pyés"), tambien konosida komo la **Shmone Esre** (**שמנה עשרה**, *Shmoné Esré*, "Las diesi-ochu bendisiones") es una bendizion; orasion djudia tambien konosida komo **Bendizion modin**, apropiada de la relijion djudía i se realisa de la sigiente manera:

Tanto al empesijo de la Amidá komo a la su fin, se empiesan los pasos kon la pierna iskierda, enel final se da tres pasos para atras, torse un poko el tronco asya la siedra, i poko enklinado repeta: *Osé shalom bimromav*; djira un poko el kuerpo asya la deresha, i poko inklinado repeta: *u yaasé shalom aleinu*; enderesa el su puerpo y mirando delantre resita: *ve al kol Yisrael, ve imerú amén*. Se dan tres pasos para el frente, komo el moso ke se retira de la presensia de su givír. Arrogando en solitario, akompanyado o kon *[[Minyan|minyán]]*, katro son las okaziones en las kualas se inklina kuando se arroga la Amidá:

* Al empiese de la primera Bendision, *Magén Avot*, kuando se dize *Baruh Atá A-donay* i kuando se kulmina kon *Elokeinu Veelokey Avoteinu*.

* Al final de la mizma primera bendizion, kuando se pronunsia de muevo *Baruh Atá A-donay* i kuando se kulmina kon *Magén Avraam*.

* Al yegar a la bendizion *Modim anahnu lah*. 

* A la su fin de esta mizma bendizion, al dizir *Baruh Atá A-donay* i kuando se kulmina kon *atov shimehá u lehá naé leodot*.

En las mizmas okaziones el hazan, ken orasiona la Amida en boz alta, se inklina. En la hazará, al yegar al *Modim*, la keilá tambien se inklina un poko, al mizmo tiempo ke el hazán. El hazán kontinua a meldar Modim mientres la keilá meldan el *Modim derabanán*. Agora, asigún la *[[Alaha|Alahá]]* normativa, si la persona se konfunde i no esta muy segura de kuando i komo azer la reverensia, es mejor ke no la aga.

Kateggoría:Vikipedya:Artikolos kon grafia ladina
Tamazight

Se le yama **Tamazight** al grup de las **linguas bereberes**, ke son un kondjunto de lashones kamitikos avlados por los bereberes enel nord de Afrika. Tienen unos veinte milyones de favlantes, de los kuales katro milyones abitan en Kabilia (Arjelia). Los lashones bereberes uzan un alefbet eksklusivo, el tifinagh, uzado tradisionalmente por los tuareg i revivido en epoka resiente por varias institusiones i movimentos kulturales berberistas, komo el *Kongreso Mundial Amazigh*. Se uza tambien el alefbet latino en algunas rejiones de Arjelia, en Mali i Niger (con alkunas letras grégas como γ) i el alefbet arabo se uza ainda en otros lugares, komo Maroko, asta la adopsion ofisial del tifinagh para la ensenyansa. Las linguas bereberes se avlan en varios paezes de Afrika kon la sigiente distribusion aproksimada:

* Maroko: Tarifit (2.7 milyones), Tashelhit (8 milyones), Tamazight de Maroko Sentral (4 milyones)
* Arjelia: Taqbaylit o Kabil (6 milyones, en la rejion de Kabilia), Tashawit (1.8 milyones, en Arjelia Oryental) i los tuareg ke avlan el lashon Tahaggart del Tamajaq (unos 60 mil)
* Tunesia: Djerbi (30 mil)
* Mauritania: Zenaga (menos de 1000 avlantes) i unos 5 mil avlantes de Tamasheq
* Libia: Tanfusit (165 mil, en Zuwara i Jebel Nafusa), Tahaggart i Tamahaq de Ghat (20,000)
* Ejipto: Siwi (20 mil, todos en el oasis de Siwa)
* Mali: Tamasheq (250 mil), Tamajaq (190 mil), todos de la etnia tuareg
* Nijer: Tamajaq en sus lashones Tawallamat (450 mil), Tajart (250 mil) i Tahaggart (20 mil); todos los avlantes son de la etnia tuareg
* Burkina Faso: Aproksimadamente unos 30 mil tuareg ke avlan el lashon Kidal del Tamasheq.
* Fransia: Unos 580 mil avlan Kabil i unos 150 mil avlan el Tamazight de Maroko Sentral
* Beljika: Unos 300 mil marokis favlan Tamazight de Maroko Sentral i unos 150 mil favlan Kabil
* Israel: Unos 2 mil djudios marokis, en su mayoria aedados, favlan djudeo-bereber, el kualo es intelijible con el Tashelhit
* Espanya: La mayoria de los 80 mil abitantes de Meliya i unos 20 mil abitantes de Seuta avlan Tarifit
* Nijeria: Ay alkunos merkaderes tuareg en el Nord del paez que favlan Tamajaq

## Enlasos eksternos
* Kongreso Mondial Amazigh (en lingua fransesa)

Kateggoría:Vikipedya:Artikolos kon grafia ladina
Katēggoría:Linguas bereberes
Katēggoría:Maghreb
Ankara

**Ankara** es la sivdad kapitala de la Turkiya i la sigunda mas grande dempues de Estambol, konta kon 
5,270,575 avitantes en el anyo 2007. Ankara se embeza a grandir dempues de la promulgasion de la Repuvlika. El Mozoleo de Atatürk (Anıtkabir) se topa en esta sivdad.

## Akodros
### Sivdades ermanas
La sivdad de Ankara es ermanada kon las sigientes sivdades:

## Referensias


## Atamientos eksternos

* La Prefektura de Ankara
* Munisipalidad de Ankara
* Las Fotografiyas De Ankara

Kateggoría:Vikipedya:Artikolos kon grafia ladina
Katēggoría:Lokalidades de Turkia
Katēggoría:Sivdades kapitalas
Kateggoría:Lokalidades kon mas de 5.000.000 de moradores
THY Aerolineas de la Turkiya

**Aerolineas Turkanas** (Türk Hava Yolları, en turko) o mijor konosida por su akronimo **THY**, es la linea aerea ofisiala de la Turkiya. La entreprisa tiene una red que kubre 287 destinos internasionales i 53 nasionales, kon bolos verso la Evropa, Asia, Ostralya, Amerika del Sud, Afrika, i los Estados Unidos. El su aeroporto prinsipal es el Aeroporto Internasional de Istanbul (IST), en Istanbul i tiene otros hubs sekundarios en los Ayroportos de Esenboga (ESB) en Ankara i Sabiha Gökcen (SAW) en Istanbul. Enel anyo 2023, la aerolinea tranzporto 83.3 milyones de pasajeiros kon un benefisio total de 6.2 bilyones de dolares amerikanos. La aerolinea tyene unos 40.000 empiegados.

## Program de viajador frekuente
Miles & Smiles es el program de viajador frekuente de THY. Inkluye todos los benefisios ke la aerolinea dava a los sus uzuarios kuando apartenia a la aliansa **Qualiflyer**. Las milyas akumuladas pueden ser uzadas en bolos de THY, endemas de las aerolineas asosiadas komo United Airlines i Lufthansa, ke endemas inkluye todas las otrunas de la aliansa Star Alliance kuando THY entro a misma enel anyo 2008.

Kateggoría:Kompanias de aviasion
El Al

**El Al** (en ebreo אל על, *verso el syelo*), es la linea aerea ofisial de Israel. La Aerolinea tiene una red que kubre 48 destinos internasionales, kon bolos a Evropa, Asia, Afrika, los Estados Unidos, Kanada i bolos lokales a Eilat. El su aeroporto prinsipal es el Aeroporto Internasional Ben Gurion (TLV), en Tel Aviv. Enel anyo 2005, la aerolinea tranzporto 3.5 milyones de pasajeiros kon unas ganansias totales de 1,665 bilyones de dolares amerikanos. La aerolinea tiene unos 5.417 empiegados. Toda la su flota de aviones es del fabrikante amerikano Boeing. Komo la linea aerea nasional de Israel, El Al a djugado un rol muy importante en las aksiones umanitarias de reskate de Israel, tranzportando djudios de Etiopia, Yemen i otros payizes donde las sus vidas estan en perikolo. El Al tiene munshos rekords mundiales; uno de eyos es por el mayor numero de pasajeiros tranzportados en un bolo komersial, un rekord establesido por la Operasion Salomon, kuando se trairon los Beta Israel por mor de salvarlos de la gerra sivil enlos anyos 90  . Se le konose a El Al komo la aerolinea mas sigura del mundo, dempues de abortar munshos intentos de sekuestro y atakos terroristas, shukur a a sus protokolos de siguridad muy estriktos.

## Una Aerolinea Kasher
El Al es la aerolinea eskojida por los pasajeiros djudios relijiosos porke es la unika que solo ofrise komida kasher (superbisada por las autoridades rabinikas de Israel; endemas se puede pedir komida glatt kasher). En los bolos de lunga distansia, en la parte de atras del avion ay un lugar para servisios de arrogamiento para los pasajieros ke deseyen arrogar. El Al no bola en Shabat, a pesar de la karga finansiera que eso signifika, pero ke asigura ke sea la aerolinea eskojida por el merkado haredi; endemas, se estima ke un 20-30% de los pasajeiros son haredim, los kualos volan prinsipalmente de Tel Aviv a las sivdades de Mueva York i Toronto.

## Programa de Viajero Frekuente
Matmid es el programa de viajero frekuente de El Al. Fue aperturado enel anyo 2004 dempues de la union de los programas antiryores de El Al en uno sólu. Matmid tiene katro levelos: Matmid, Matmid Silver, Matmid Gold, i Matmid Platinum. Las milyas akumuladas en el programa permiten a los miembros adkirir boletos, amijorar de kategoria la klasa de el su volo, endemas de deskontos en alkileres de otomobiles, estadiyas en oteles i otros produktos i servisios. Tambien se poden uzar para volos kon aerolineas asosiadas, endemas de poder uzarlas para merkar con karta de kredito i noches en oteles asosiados. 

## Referensias




Kateggoría:Vikipedya:Artikolos kon grafia ladina
Kateggoría:Kompanias de aviasion
Caracas

**Caracas** o el su nombre kompleto ansina komo la yamaron los espanyoles, **Santiago de León de Caracas** es la kapitala i la sivdad la mas grande de Venezuela. Es la kapitala federala de Venezuela, endemas de el su prinsipal sentro administrativo, finansiero, komersalo i kulturalo, endemas de sede de los Puederes Publikos de la Nasion y del Governo Nasyonal. La sivdad se topa enel Munisipio Libertador del Distrito Kapital, i los munisipios ke formaban el antiko Distrito Sucre del Estado Miranda, ke son: Chacao, Baruta, El Hatillo i Sucre, kon los kualos tiene partajada una povlasion total estimada ofisialmente de mas de tres milyones de abitantes enel anyo 2005, anke fuentes no ofisialas indikan ke la sivdad tiene mas de sinko milyones de abitantes, dependiendo de la ekstensyon adjudikada a la su Area Metropolitana. La sivdad esta atravesada por el rio Guaire de Sud-Oeste a Nord-Este.

## Istoria
La primera fondasion de una sivdad espanyola en la Vaye de Caracas, yamada *San Francisco*, fue echa enel anyo 1560 por el mestizo Francisco Fajardo, ijo de Francisco de Fajardo, Teniente de Governador de la isola de Margarita i de la kasika guaikerí Isabel, inyeta del kasike Charayma de la Costa de Maya en la provinsia de Caracas. Esta fondasion de San Francisco aresivio el atako de los indios Teques, Mariches, Toromaimas i otros de la provinsia, agrupados por el lejendario kasike Guaicaipuro i kenes la kemaron a mediados de Oktobre del anyo 1561. Diego de Losada, konkistador espanyol, obedesyendo una Real Sedula del anyo 1563 ke ordenaba la re-edifikasion de la sivdad de San Francisco, arriva enel anyo 1567 i la fonda formalmente en Marso del anyo 1568 kon el nombre de **Santiago de León de Caracas** i ansina la sivdad toma el nombre de **Caracas** por el nombre yevado por los indijenas ke avitaban la rejion a la yegada de los konkistadores.

## Sivdades ermanas

## Mas informasion

Katēggoría:Sivdades kapitalas

Kateggoría:Lokalidades kon mas de 1.000.000 de moradores
Aki Yerushalayim

**Aki Yerushalayim** es una revista kulturala djudeo-espanyola fondada en 1979 i eskrita enteramente en djudeo-espanyol. Se trata aktualmente de la revista prinsipala en esta lingua en el mundo (kon el djurnal *[[Şalom]]* en la Turkiya).

*Aki Yerushalayim* dezea asegurar la konservasion i la difuzion de la lingua djudeo-espanyola i de la kultura sefaradi. Es publikada endjuntamente kon la asosiasion SEFARAD i la Autoridad Nasionala del Ladino .

Su direktor de publikasion es Moshe Shaul. Enel anyo 2016, Aki Yerushalayim desho de ser publikada, ama era arrebivida en formato dijital enel anyo 2019.

## Referensias


## Atamientos eksternos
*Oja web de Aki Yerushalayim
*Oja web dela Autoridad Nasionala del Ladino i su Kultura

Kateggoría:Vikipedya:Artikolos kon grafia ladina
Kateggoría:Djurnales en lingua djudeo-espanyola
Katēggoría:Lingua djudeo-espanyola
Etiopia

**Etiopia** (nombre ofisial en ahmariko: *የኢትዮጵያ ፈደራላዊ ዲሞክራሲያዊ ሪፐብሊክ*) es un paez ke esta situado en el este de Afrika. Es un paez del Kuerno de Afrika, ubikado entre Sudan, Sudan del Sud, Somalia, Kenia i los payises ke son la su salida a la mar, Djibouti i Eritrea. El su idióma ofisial es el ahmariko, aunke la jente se komunika endemas en tigrinya, el oromo i otros lashones semitikos i kamitikos en las distintas provinsias; tambien se uzan el italiano i el inglez en el komersio. Uniko entre los payises afrikanos, Etiopia nunka yegó a ser kolonia de payises ajenos, manteniendo la su independensia durante todo el Partajamiento de Afrika, eksepto por un periodo de sinko anyos (1936-1941), kuando iva estar basho la okupasion italiana.

## Atamientos eksternos
*  Ministerio de Asuntos Eksteriores de Etiopia (en ingles)
* Ministerio de Informasion de Etiopia (en ingles)
* El Konsesho de la Korona de Etiopia (en ingles)
* El Parlamento de Etiopia (en ingles)

Kateggoría:Afrika
Kateggoría:Paizes
Kateggoría:Vikipedya:AY
ארגֿינטינה

**ארגֿינטינה**, אופֿיסיאלמינטי *רפובֿליקה ארגֿינטינה*, איס און פאיס דל אמריקה דל סאור אין איל קונה סאור א איס איל סגונדאו מאס אקספנדידו די אמריקה דיל סאור א איל אושנ מאס אקספנדידו דיל מונדו
.


Kateggoría:Vikipedya:Artikolos kon grafia ebrea
Kateggoría:Vikipedya:Artikolos kon varias grafias
*
Kiryat Moshe

**Kiryat Moshe** es una máale Zionista Relijiosa i Ortodoksa Moderna en la parte oksidental (la *sivdad mueva*)de la sivdad de Yerushalayim. En eya se enkontran las yeshivot Mahon Meir i Merkaz ARav. Un mabúl de olim franseses moran en la maále.

Al nord de Kiryat Moshe se enkontra la máale de Givat Shaul. Al este estan la Otopista Begin i la maále de burós del governo yisraeli. Al Oksidente se enkontra la máale de Har Nof.

Kateggoría:Israel

Kateggoría:Vikipedya:Artikolos kon grafia ladina
Bektashi

La orden **Bektaşi** es una ermandad sufí ke vyene orijinalmente de la Turkiya. Los myembros de esta Tarikat son sigientes de Hadjı Bektash Velí (1209-1271), un místiko musulmano. La orden tyene su base en Hadji Bektash, en la provinsia de Nevşehir, onde es enterrado el fondador. La ermandad konsidera a Alí El Halifa (600-661) suksesor lejítimo del Muhammed el Profeta. Este movimiyento atraye a los shiís i alevís de Turkiya.

Orijinalmente, sus dervishes o myembros komunes de la ermandad fueron los responsavles de islamizar a los kazalinos kristianos de Anatolya i de los Balkanes (komo los Bosnios y Albanezos).

Los Yenicheris adoptaron a Hadji Bektash como el líder espiritual —inkluso azíyan yamarse *ijos de Hadji Bektash*—, i tomaron de los bektashís siyertas seremoniyas i algunos de los elementos de su vestido i ritual, komo *la mano de Fátima* i la *espada Zülfikar de Ali* .

Los alevís o nusayris, ke forman hoy el 20% de la povlasyon de Turkiya i tanbiyen enkeuntranse en Bulgaria, se consideran bektashís —o byen alevís bektashís—. En Albania i Kosovo, por influensiya de la egzistensiya turkana, subsistan rituales bektashís entre la povlasyon musulmana.

## Literatura
Muhammed Seyfeddin Ibn Zulfikari Derviş Ali; Bektaşi İkrar Ayini, Edision Kalan. Tresladado del Turko por Mahir Ünsal Eriş, Ankara, 2007 (Turko)

## Referensias

Kateggoría:Islam
Eilat

**Eilat** (en ebreo אילת), sivdad de Asia oksidental, ubikada en el Serkano Oryente y pertenesiente a Yisrael. Es la sivdad mas al sur del paiz, en el Distrito Sur, ubikada en la chika kosta ke Israel tiene sobre la Mar Kolorado. La su povlasion es de unos 55.000 abitantes. El su nombre esta derivado de la antiga sivdad de *Elath*, ke suele edentifikarse oy endia kon la sivdad vezina de Aqaba, en Djordania.

El dezierto del Negev, kon forma de triangulo invertido, tiene a Eilat en su vertise meridional, sobre la kosta del Golfo de Aqaba (la entrante oryental de la Mar Kolorado) y serka de las sivdades de Taba (Ejipto) i Aqaba (Djordania).

El ekstremo kalor del Negev, uno de los mas djermos desiertos del planeta, keda suavizado por la ubikasion kostera de Eilat: las aguas de la Mar Kolorado abediguan a suavisar las altas temperaturas, gosando la sivdad de un klima semitropikal ke la a echo una de las mas importantes atraksiones turistikas de Yisrael, endemas de la egzistensiya de formasiones koralinas i una rika vida submarina, muy apresiadas por los submarinistas, i las ekspediciones de aventura al interior del Negev.

Eilat es una sivdad muy resiente, cuyo orijen data de los deseyos de los djudios por asentar su dominio en el dezierto del Negev, otorgado por la partision de las Nasiones Unidas a Yisrael. Andjak, el pasado de esta sona kostera pode remontarse hasta el reynado de Salomon haMelej, ken en el syeklo X aperturo el porto de *Esyon-Geber* en la kosta del Mar Kolorado para merkar kon los paizes de *Ofir* y *Saba*, tal como dize la Tora.

Dempues de la gerra de independensia de Yisrael del anyo 1948, Eilat se konvirtio en un importante posto no solo estratejiko, sino tambien komersial, para el muevo paez. Egipto, asyendo kaso omiso de las leyes internasionales, serro el traverse del Kanal de Suez a las naves de bandeira israeli, ansina komo el Estrecho de Tiran, ubikado a la entrada del Golfo de Eilat, impidendo ansina la navegasion de las naves israelies asya el Mar Kolorado. Este blokeo impidio a Yisrael a la ora de akseder a los merkados del Este de Africa i el su akseso a las fontes de petroleo del Sudeste de Asia, por lo que las sus naves devian dar la bolta a Afrika para akseder a estos rekursos. Dempues de la gerra del Sinai del anyo 1956, Yisrael konsigio romper el blokado egipsio. Ansina, Eilat fue konsolidandose con el paso de los anyos komo un sentro turistico de primer orden. Endemas munshos bolos kontratados yegan al Aeroporto Internasional Ovda de sivdades en Evropa, sovre todo de Amsterdam i Londres, endemas de los bolos regulares ke vienen de Tel Aviv, Haifa i Londres

## Ciudades ermanas

*  Antibes-Juan-les-Pins, Fransia
*  Arika, Chile
*  Durban, Afrika del Sud
*  Kamen, Almania
*  Kampen, Olanda
*  Los Anjeles, Estados Unidos
*  Piešťany, Eslovakiya
*  Smolian, Bulgariya
*  Sopron, Ungaria
*  Ushuaia, Arjentina

Eilat tiene kayes yamadas Durban i Los Anjeles, en onor a las sus sivdades ermanas

Kateggoría:Vikipedya:Artikolos kon grafia ladina
Kateggoría:Lokalidades de Israel
Kateggoría:Lokalidades kon mas de 50.000 moradores
Israir

**Israir Airlines** (en ebreo: ישראייר‎), jeneralmente yamada **Israir**, es una aerolinea basada en la sivdad de Tel Aviv, Israel. La aerolinea opera bolos domestikos desde los ayroportos de Ben Gurion (Tel Aviv) i Ramon (Eilat) ansina komo servisios internasionales regulares i charter desde el Ayroporto Ben Gurion verso sivdades en Evropa, Asia i Afrika. Dospues de El Al, Es la mas grande aerolinea de Israel, kon mas de 350 empiegados. Se dize ke la aerolinea fue modelada tomando como enshemplo la aerolinea de basho koste de los Estados Unidos, JetBlue . 

Israir transporto mas de 580.000 passajeros enel anyo 2004. En el empesijo del anyo 2007, la aerolinea anunsio los sus planes para ofrir Sifrei Tora en kada uno de los sus aviones para ser meldados por los pasajeiros djudios ke dezeyen arrogar en el bolo. Es la prima aerolinea israeliana ke bola kon Sifrei Tora i es una manera de atraer el entereso de los passajeros relijiozos .

## Referensias




Kateggoría:Kompanias de aviasion
Kateggoría:Israel
Çanakkale

la sivdad de **Çanakkale** es un porto de la Turkiya, kapital de la Provensya de Çanakkale, en la kosta sud de los Dardanelles, en la su parte mas estresha. Vapores yamados *ferries* kruzan el estresho para komunikar Asya y Evropa. La sivdad de Çanakkale es la sivdad mas serkana al sitio donde se enkontra la antiga sivdad de Troya. El kabayo de madera uzado en el film *Troya*, del anyo 2004, se enkontra en el paseo a la oriya de la mar.

## Sivdades ermanas
* **[[Osnabrück]]** (2004)
* **[[Pomezia]]**

Kateggoría:Vikipedya:Artikolos kon grafia ladina
Katēggoría:Lokalidades de Turkia
Kateggoría:Lokalidades kon mas de 50.000 moradores
Estambol (vilayet)

El **Vilayet de Istanbul** es una de los 81 vilayetes de la Turkiya, ubikada en el nord-oryente del paez. Tiene una ekstension de 5.196 km² i una poblasion de 11.622.257 abitantes (segun el senso del anyo 2006). El vilayet limita kon las provensiyas de Tekirdağ al oeste, Kocaeli al este, la Mar Preto al nord i la Mar de Marmara al Sud. El estresho del Bosfor (Boğaziçi) separa la provensiya en dos partes: El lado evropeo i el lado asyatiko. La kapital del vilayet es la sivdad de Istanbul, ke okupa la mayor parte del vilayet.

Kateggoría:Vilayetes de Turkia
Kateggoría:Vikipedya:Artikolos kon grafia ladina
Ramat Gan

**Ramat Gan** (en ebreo  רמת גן, *alturas del djardin*) es una sivdad en el distrito de Tel Aviv, en Yisrael, ke limita kon las sivdades de Tel Aviv, Giv'atayim, i Bnei Berak, konformando la mayor parte del Gush Dan. En eya se enkontran el estadio nasional de futbol de Yisrael, la Universitá Bar-Ilan, uno de los amijores  espitales del paez (Sheba Medical Center), i un parko nasional. En eya tambien se enkontra la mas grande bursa de diamantes del mundo, en el ke se enkontra la kulá mas alta del paez, la Kulá Moshe Aviv.

## Istoria
Ramat Gan fue establesida enel anyo 1921 en unos terrenos adkiridos para ser un moshav. Asta el anyo 1923, la sivdad se yamaba Ir Ganim (en ebreo עיר גנים, *sivdad djardin*). Kon el paso del tiempo, Ramat Gan perdio el su karakter agrario i la ekonomia evolusiono asia un sistema mas urbano i komersial. Enel anyo 1926, el Mandato Inglez le iva konseder la kategoriya de konsesho lokal.

Enel anyo 1950, Ramat Gan fue rekonosida komo sivdad por el djoven estado de Yisrael. Las infraestrukturas urbanas kresieron rapido i se fueron aperturando el Sentro Mediko Sheba, el estadio nasional, la Universitá y la Bolsa de Diamantes (Diamond Exchange). Enel estadio se realisan los Djogos Makabeos (las *olimpiadas djudias*) cada katro anyos.

## Jente notable nasida en la sivdad
*Tal Stricker — Nadador israeli 
*Ilan Ramon — El primér astronauta israeli, ken iva amortar enel disastre de la nave espasial Columbia enel anyo 2003
*Jonathan Kashanian - Ganador de la Sinken Temporada del reality show italiano *Grande Fratello*

## Sivdades Ermanas
*  Strasburgo, Fransia 
*  Kassel, Almania
*  Weinheim, Almania 
*  Finchley, Londres, Reyno Unido
*  Phoenix, Arizona, Estados Unidos
*  Barnet, Londres, Reyno Unido
*  Mendoza, Arjentina
*  Taoyuan, Taiwan
*  Wrocław, Polonia
*  Szombathely, Ungaria
*   San Isidro, Lima, Peru 
*  Marseya, Fransia

## Enlasos eksternos

Kateggoría:Vikipedya:Artikolos kon grafia ladina
Kateggoría:Lokalidades de Israel
Kateggoría:Lokalidades kon mas de 100.000 moradores
Mea Shearim

**Mea Shearim**, (en ebreo **מאה שערים**), es una de las máales mas antikas de Yerushalayim, limitada al nord por la kaleja Mea Shearim. Fue establesida enel anyo 1874 komo la sigunda máale ahué de las paredes de la sivdad vieja por una sosyeté de 100 personas. Reuniendo las parás, los haverim de la sosyeté merkaron un terreno ahuéra de la sivdad vieja, ke ya estava sobrepovlada i fraguaron una nueva máale kon la intension de amijorar la su kalidad de vida. En esos diyas poka jente salia de la proteksiyon de los muros de la sivdad; la tierra era zor de uzar i munchos ladrones arabos puedian atakar. Por eso de dize ke los primeros avitantes de Mea Shearim, las kuyas famiyas sigian al Gaon de Vilna, eran pioneros en todo el senso del biervo. 

El nombre "Mea Shearim" se deriva de un perek en la Tora - Bereshit 26:12. *Its.hak asembro en akeya tierra, i en akel anyo kosecho "מאה שערים - sentenas"; El Dio lo tenía bendicho.*  Los avitantes asperavan ke, komo Its.hak, eyos prosperarian i disfrutarian de las bendiziones de El Dio. Alkunos interpretan el nombre literalmente, komo "100 Portas", ma no parese egzistir konsenso ni base para eyo. 

Oy endia, Mea Shearim ainda parese una máale del Viejo Mundo enel sentro de una sivdad ke dezeya ser moderna. Kon la su majorita de povlasion siendo haredi, las kalejas azen pareser ke se esta andando ariéntro de un shtetl de la Evropa Orientala. La vida esta totalmente adjustada a la alaha, arrogamiento i al estúdio de teksos djudios. Las kostumbres en el vistir inkluyen abrigos pretos lungos i chapéyos pretos o kubiertos de piel de animal para los hombres, i vistidos de manga lunga i saya lunga para las mujeres. En alkunos grupos, las mujeres uzan medias lungas pretas todo el anyo, afilu en enverano. Las mujeres kazadas rigorozamente uzan munchas formas de kuvrirse los kaveyos, de pelukas a tókas. Los ombres tienen barbas i algunos dejan kreser en la su kara lungas patiyas, yamadas peyot o *peyes* en idish, la lingua ke avlan munchos, porke para eyos el ebreo es sagrado i para solo uzarlo en la esnoga. En shabat, alkunas mujeres i ombres uzan ropa de algun kolor mas klaro.

## La povlasion
La máale esta povlada kaji del todo por judios ortodoksos hasidikos o haredim. Los grupos Hasidikos representados en Mea Shearim inkluyen Breslov, Slonim i Toldos Aharon. Mea Shearim es endemas la baza del movimento anti-zionista Neturei Karta. 

## Reglas de la máale
Para alejar mujeres poko kuvijadas i alejar grupos grándes de turistas kuriozos, konsiderados ofensivos, se topan sinyales de "modestia" en inglez i ebreo en las sus entradas. para amostrar respekto, los visitantes a Mea Shearim deven fecnear las sigintes reglas: 
* Vistido modesto para las mujeres i las muchachas, kon vistidos mas amasho de la diz, sin eskotes ni bluzas sin mangas
* Evitar visitar la máale en grupos grándes
* No se puede tomar fotós a los abitantes de la máale o filmarlos sin el su permiso.
* Durante shabat no se deve kortar shabbat de ninguna manera
* Evitar uzar simbolos kristiános o kamizas kon simbolos kristiános.

## Referensias




Kateggoría:Israel

Kateggoría:Vikipedya:Artikolos kon grafia ladina
Balat

**Balat** es la máale djudia mas konozida de la parte evropea de la sivdad de Istanbul i esta situada al sud del Korno de Oro. la otra máale de Istanbul asosiada kon la komunita djudia es Kuzguncuk en el lado asyatiko de la sivdad.
Balat se topa entre Ayvansaray i Fener. Este nombre fue dado por ke se topava serka del palasio Blaherna ke se yamava "Palation". 

En la istoria de Balat la emportante koza fue ke los djudios ke vinyeron de la Espanya se aresentaron aya, i esto kontinuo siendo una máale de los djudios fina serka tiempo. Aparte de esto komo se aresentaron los djudios de Balat esto travo i a los djudios de Gurgistan a este lugar. Los djudios Serfaradis le se fuyeron de la Inkisizion de la Espanya, kon la envitasyon del rey Beyazıt II vinyeron a Istanbul. Dez del sieklo 15 el puevlo djudio de Istanbol bivyeron en Balat i en Haskoy ke se topa en la otra parte del Korno de Oro. 

La forma de las kazaz de los djudios ke se arekojeron aryento del kazal, ez kazaz de tres etajes. abasho es estrecho i el sigundo i treser etaj tienen balkones salidos para afuera.

En entrando por la puerta de viejo Balat por la parte derecha se topa el Kal Yanbol. mas adelantre se topa el Kal de Ahrida ke fue fraguado de parte de los djudios ke vinyeron de Makedonia del kazal Ohri. Dizen ke este kal ez el maz viejo kal ke se topa en Balat. La fragua de oy ez kedada del sieklo 19. 

Los djudios de Balat empesaron a emigrar a Israel dez del anyo 1950. Komo loz pokos ke kedaron se fueron a otros lugarez en Istanbol, ansi ke en Balat kedaron muy pokos djudios. En el kazal ay una iglesia ortodoksa nombrada Ayios Strati. La unika Mishkita ka ay en el kazal ez la ke fraguo Mimar Sinan yamada Ferruh Kethüda. Maz aya de la mishkita se topa una iglesia ke era de los Gregos Ortodokses, i en el anyo 1929 fue donada a los Ermenis Gregorien nombrada Surp Hreşdegabet.

## Ver endemas
* Kuzguncuk
* Karataş, İzmir
Arkia

Arkia Israel Airlines (en ebreo **ארקיע**, *yo vó ir verso el syelo*) es una aerolinea bazada en la sivdad de Tel Aviv, Israel. Opera bolos domestikos e internasionales a Evropa Oksidentala i a destinos en la kosta de la Mar Mediterranea, ansina komo bolos kontratados. La su baza prinsipala es el Ayropuerto Internasional Ben Gurion serka de la sivdad de Tel Aviv, i tiene un sentro de koneksion nasional enel Ayropuerto Sde Dov, tambien en Tel Aviv, ande konekta kon destinos nasionales komo Eilat, Kiryat Shimona, Rosh Pina i Haifa. Desde Tel Aviv Arkia bola regularmente a Larnaka, Amman, Kopenhague i Dublin. Endemas, Arkia opera bolos kontratados a Nairobi, Bangkok, Tblisi, Varna, Antalya, Dubrovnik, Barselona, Venezia, Budapest, Atenas, Rodes i Sharm el Sheikh

Kateggoría:Vikipedya:Artikolos kon grafia ladina
Kateggoría:Kompanias de aviasion